stanford-oval/wikipedia huggingface dataset:
מיצובישי סטריון

| --- | --- |

Mitsubishi Starion, שנת 1985, דגם "JB"
 מאפיינים כלליים
 נקרא גם:  Mitsubishi Colt Starion  Chrysler Conquest  Dodge Conquest  Plymouth Conquest
 יצרן:  מיצובישי מוטורס
 שנות ייצור:  1982–1989
 הרכבה:  יפן יפן
 מודל קודם:  מיצובישי גאלאנט למבדה
 מודל אחריו:  מיצובישי GTO  Mitsubishi Eclipse (אנ')
 מרכב:  Front-engine, rear-wheel-drive layout
 אורך:  4,410 מ"מ (בין השנים 1982-1987)  4,400 מ"מ (בין השנים 1982-1987)
 רוחב:  1,685 מ"מ (דגמים גוף צר, בין השנים 1982-1987)  1,745 מ"מ (דגמים גוף רחב, בין השנים 1982-1987)  1,735 מ"מ (בין השנים 1988-1989
 גובה:  1,320 מ"מ (בין השנים 1982-1987)  1,275 מ"מ (בין השנים 1988-1989)
 משקל:  1,260 ק"ג (דגמים גוף צר)  1,340 ק"ג (דגמים גוף רחב)
 בסיס גלגלים:  2,435 מ"מ
 מפרט טכני
 מנוע:  4 צילינדרים, בטור, 1,997 סמ"ק, המפיק 170 כ"ס (מנוע "מיצובושי סוג "4G63", יוצר בין השנים 1982-1985))  4 צילינדרים, בטור, 1,997 סמ"ק, המפיק 180 כ"ס מגדש טורבו, (מנוע "מיצובושי סוג "4G63", יוצר בין השנים 1989-1985))  4 צילינדרים, בטור, 2,555 סמ"ק, המפיק 155 כ"ס מגדש טורבו, (מנוע "מחצובושי סוג "4G54", יוצר בין השנים 1989-1990)  4 צילינדרים, 2,555 סמ"ק, המפיק 175 כ"ס מגדש טורבו (יוצר לשווק האמריקאי)
 הילוכים:  תמסורת ידנית - 5 מהירויות  תמסורת אוטומטית - 4 מהירויות
 מהירות מרבית:  210.8-214.0 קמ"ש (מנוע 1,997 סמ"ק המפיק 170 כ"ס)  222.08 קמ"ש (מנוע 1,997 סמ"ק המפיק 180 כ"ס)  207.6 קמ"ש (מנוע 2,555 סמ"ק המפיק 155 כ"ס)
מיצובושי סטריון (ביפנית: 三菱・スタリオン, באנגלית: Mitsubishi Starion) היא מכונית ספורט בתצורת הצ'בק קופה, 3 דלתות, מתוצרת ההתאגיד הרב-לאומי מיצובישי מוטורס היפני, אשר יוצרה בין השנים 1982–1989.
תצורות "מיצובישי סטריון"

גוף רכב צר (1,685 מ"מ, יוצר בין השנים 1982-1987)
גוף רכב רחב 1,735 מ"מ, יוצר בין השנים 1982-1987)
דגמי "מיצובושי סטריון" (ביפן)

GX (יוצר בין השנים 1982-1983)
GSR-I (יוצר בין השנים 1982-1984)
GSR-II (יוצר בין השנים 1982-1984, ובין השנים 1985-1986)
GSR-III (יוצר בין השנים 1982-1984, ובין השנים 1985-1986)
GSR-X (יוצר בין השנים 1982-1984, ובין השנים 1985-1986)
GSR-V (יוצר בין השנים 1985-1986)
GSR-V (יוצר בין השנים 1986-1987)
GSR-VR (יוצר בין השנים 1987-1989, דגמי "בסיס רחב")
דגמי "מיצובישי סטריון" שיוצאו לאוסטרליה

סדרות J: (באנגלית: J codes)
JA (יוצר בין השנים 1982-1984)
JB (יוצר בין השנים 1985-1984)
JD (יוצר בין השנים 1987-1985)
דגמי "מיצובישי סטריון" שיוצאו לצפון אמריקה

דגם בסיס (יוצר בשנת 1983)
LS (יוצר בין השנים 1983-1985)
LE (יוצר בין השנים 1987-1984)
ES (יוצר בין השנים 1985-1984)
ESI (יוצר בין השנים 1988-1985)
ESI-R (יוצר בין השנים 1989-1986)
דגמי "מיצובישי סטריון" שיוצאו לצפון אמריקה > דגמי "מיצובישי סטריון" בשמות היצרניות האמריקאיות: Chrysler/Dodge/Plymouth

LE
TSI (דגמים בעלי "גוף רחב", יוצר בין השנים 1986-1989)
Technica
דגמי "מיצובישי סטריון" שיוצאו לצפון אמריקה > דגמי "מיצובישי סטריון" שיוצאו לאירופה

EX II
EX (דגם מהודר)
טורבו (דגם בסיס)
תאוצות "מיצובישי סטריון"

בין 0-96.5 קמ"ש (0-60 מייל) 7.5/7.6 שניות (מנוע 1,997 סמ"ק המפיק 170 כ"ס)
בין 0-96.5 קמ"ש (0-60 מייל) 7.0 שניות (מנוע 1,997 סמ"ק המפיק 180 כ"ס)
בין 0-96.5 קמ"ש (0-60 מייל) 7.8 שניות (מנוע 2,555 סמ"ק המפיק 155 כ"ס)
תמונות

"מיצובישי סטריון", שנת 1983
"מיצובישי סטריון", שנת 1985, דגם "JB"
"מיצובישי סטריון"
"מיצובישי סטריון", שנת 1985, דגם "JB"
"מיצובישי סטריון"
"מיצובישי סטריון", שנת 1988
"מיצובישי סטריון"
"מיצובישי סטריון"
"מיצובישי סטריון"
ראו גם

מיצובישי מוטורס
מיצובישי גאלאנט למבדה
הערות שוליים

↑  "מיצובישי סטריון"  autospeed.com/cms/article
↑  "מיצובישי סטריון"  autozine.org/Archive/Mitsubishi/classic/Starion
↑  "מיצובישי סטריון" - "כוכב נולד" superstreetonline.com/features/1701-1987-mitsubishi-starion-a-star-is-born
↑  "מיצובושי סטריון" classics.honestjohn.co.uk/reviews/mitsubishi/starion
↑  "מיצובושי סטריון" the-japanese-thoroughbred-mitsubishi-starion
↑  "מיצובושי סטריון - דודג'" hemmings.com/blog/2013/05/20/lost-cars-of-the-1980s-mitsubishi-starion-dodge
↑  "מיצובושי סטריון - קרייזלר" hemmings.com/magazine/hsx/2008/04/1986-1989-Mitsubishi-Starion-ESI-R-Chrysler
מערכת פרויקטיבית

מערכת פרויקטיבית בקטגוריה מסוימת היא אוסף עצמים באותה קטגוריה (קבוצות, חבורות או חוגים למשל) המקיימים ביניהם קשר של הטלות (אפשר להטיל איבר במקום גבוה יותר ולקבל איבר במקום נמוך יותר) ותכונות מסוימות. לקבוצת כל ה"סדרות" של איברים מאוסף העצמים, המקיימים את תכונת ההטלה, קוראים "הגבול ההפוך" של המערכת הפרויקטיבית. למערכות פרויקטיביות (וגבולות הפוכים בפרט) יש שימוש בתורת המספרים, למשל: חוג המספרים ה-p-אדיים הוא גבול הפוך של חוגי שלמים מודולו  p^{n}.
הגדרה

קבוצה מכוונת (directed set) היא קבוצה שמוגדר עליה סדר חלקי  (I,\leq ), ומקיימת: לכל שני אינדקסים i ו-j קיים אינדקס שלישי k כך ש- i\leq k,\ j\leq k.
מערכת פרויקטיבית של קבוצות, חבורות או חוגים (נקרא להם עצמים) היא אוסף של עצמים  \left(X_{i}\right)_{i\in I} בקטגוריה המתאימה בעלת קבוצת אינדקסים שהיא קבוצה מכוונת, ביחד עם פונקציות הטלה  \pi _{ij}:X_{j}\to X_{i} המהוות מורפיזמים בקטגוריה המתאימה, שמקיימות את התכונות הבאות:
זהות עצמית:  \pi _{ii}=\mathrm {id} _{X_{i}}, הטלה של עצם על עצמו היא הזהות.
הרכבה טרנזיטיבית: לכל  i,j,k\in I שמקיימים  i\leq j\leq k מתקיים  \pi _{ij}\circ \pi _{jk}=\pi _{ik}, כלומר: להטיל את  X_{k} על  X_{i} שקול להטלת  X_{k} על  X_{j} ומשם להטיל על  X_{i} באמצעות ההטלה מ- X_{j} ל- X_{i}.
הגבול ההפוך (inverse limit)  \lim _{\longleftarrow }X_{i} של מערכת פרויקטיבית בקטגוריה מסוימת היא עצם באותה קטגוריה הכולל את כל ה"סדרות" שבהן ההטלות מקיימות את התכונה הבאה:  \pi _{ij}(x_{j})=x_{i} לכל  i\leq j. בנוסחה
אם הקבוצה המכוונת היא  I=\mathbb {N} =\{1,2,3,...\} את איברי הגבול ההפוך אפשר לרשום בצורה
דוגמאות

חוג המספרים ה-p-אדיים הוא גבול הפוך של \left(\mathbb {Z} /p^{n}\mathbb {Z} \right)_{n=1}^{\infty } (חוגי השלמים מודולו  p^{n}), כלומר:  \mathbb {Z} _{p}=\lim _{\longleftarrow }(\mathbb {Z} /p^{n}\mathbb {Z} ).
כאן ההטלות הן  \pi _{nm}:\mathbb {Z} /p^{m}\mathbb {Z} \to \mathbb {Z} /p^{n}\mathbb {Z}  המוגדרות על ידי  x_{n}=\pi _{nm}(x_{m})=x_{m}{\bmod {p}}^{n} (במילים אחרות:  x+p^{m}\mathbb {Z} \mapsto x+p^{n}\mathbb {Z} ) לכל  m\geq n.
חבורה פרו-סופית היא חבורה שמתקבלת על ידי גבול הפוך של חבורות סופיות.
ההשלמה הפרו-פיניטית של חוג השלמים:  {\hat {\mathbb {Z} }}=\lim _{\leftarrow }\mathbb {Z} /n\mathbb {Z} . ממשפט השאריות הסיני נובע ש- {\hat {\mathbb {Z} }}\cong \prod _{p}\mathbb {Z} _{p}.
חבורה פרו-p היא חבורה שמתקבלת על ידי גבול הפוך של חבורות p.
ראו גם

מערכת מכוונת
משפחה (טקסונומיה)

דרגות המיון המקובלות של עולם הטבע. לחץ על הדרגות השונות על מנת להגיע לערכים המורחבים עליהם.
משפחה (בלטינית: familia) היא אחת הקבוצות הטקסונומיות הבסיסיות במיון עולם הטבע. לעיתים באות לידי שימוש גם קבוצות משנה: על־משפחה ותת־משפחה.
בהיררכיה של מיון עולם הטבע, נמצאת המשפחה מתחת לסדרה, ומעל הסוג.
תצורתם של שמות משפחות

בעברית נהוג ששמה של המשפחה תבוא בסיומת ־ִיִּים כגון במשפחות חתוליים, דוביים ושושניים. לתת־משפחות, נהוג השימוש בסיומת ־ִים כגון יעלים, ערפדים. לעיתים בוועדה למונחי זואולוגיה נוהגים לתת צירוף של 'משפחת + שם מיודע' ('משפחת אוזן־הים').
שמה המדעי הלטיני של המשפחה, נקבע בהתאם לכללים המקובלים בקהילות הזואולוגים והבוטניקאים. בזואולוגיה, נוצר שם המשפחה משם הסוג האופייני, בתוספת הסיומת idae. בבוטניקה, נוצר שם המשפחה משם הסוג האופייני בתוספת aceae.
לדוגמה, בזואולוגיה, שם המשפחה Canidae (כלביים) נוצר על ידי תחילת שמו – Can מן הסוג Canis (כלב) והסיומת idae. בבוטניקה, שם המשפחה Liliaceae (שושניים) נוצר על ידי תחילת שמו – Lili מן הסוג Lilium (שושן) והסיומת aceae.
ההיסטוריה של המונח

השימוש בביטוי 'משפחה' לציון קבוצה טקסונומית הנמצאת בין סדרה לסוג, נקבע רק בתחילת המאה ה־20.
לראשונה השתמש הבוטניקאי הצרפתי פייר מַניוֹל (אנ') במונח משפחה (famille בצרפתית) לציון קבוצה בשנת 1689.
אחריו נעשה השימוש במילה לציון קבוצות שונות. קארולוס ליניאוס בחיבורו Philosophia botanica בשנת 1751 כינה קבוצות גדולות בשם 'משפחה', להן הוא שייך צמחים שונים כדי לדון ביתר נוחות במורפולוגיה שלהם, אך לא השתמש בשם זה לצורך המיון שלו. רק במחצית השנייה של המאה ה־18 החלו להשתמש בביטוי משפחה לציון קבוצה בוטנית מוגדרת. זה נעשה כתרגום למילה הלטינית Ordo (כיום סדרה). השימוש בשיטה זו נפסק עם כניסת המוסכמות הבינלאומיות למיון עולם הטבע בשנת 1906. בזואולוגיה, נעשה שימוש במונח במשמעותו העדכנית כבר על ידי פייר אנדרה לטרייל בשנת 1796, והוא נכנס לשימוש קבוע במהלך המאה ה־19.
| --- | --- |

לילית אפורה וינשוף שדות, שני מינים ממשפחת הינשופיים.
הערות שוליים

↑  מילון בעלי חיים: רכיכות (תשס"ד), 2003, באתר האקדמיה ללשון העברית
| --- | --- |
בקרת זהויות :  GND: 4291109-6
מתיאס קהאיס

מתיאס קהאיס (בספרדית: Matías Cahais; נולד ב-24 בדצמבר 1987) הוא כדורגלן ארגנטינאי המשחק בעמדת הבלם.
קריירה

קהאיס הוא יליד מורון, מחוז בבואנוס איירס. הוא נחשב לאחד הבלמים הצעירים המבטיחים בארגנטינה. הוא ערך את הופעת הבכורה בקבוצה הבוגרת של בוקה ג'וניורס ב־25 ביוני 2005 במשחק מול קילמס.
הוא הרשים במהלך אליפות דרום אמריקה לנבחרות צעירות והיה קפטן הנבחרת אשר זכתה בגביע העולם לנוער שנערך בקנדה במהלך החודשים יולי-אוגוסט.
בינואר 2008 הושאל קהאיס לקבוצת חרונינגן מצמרת הליגה ההולנדית עם אפשרות לרכישתו בסוף העונה תמורת 2 מיליון אירו. קהאיס נימק את החלטתו לחתום בקבוצה בכך שהוא רוצה להתקדם באיטיות בקריירה האירופאית שלו במקום להסתכן בישיבה על הספסל בקבוצות צמרת מרחבי היבשת.
ב-2009 הושאל לקבוצה חימנסיה חוחוי מליגת המשנה הארגנטינאית. לאחר כמה זמן הושאל לראסינג קלוב. ב-2010 הפך לשחקן קבוע במועדון.
תארים

בוקה ג'וניורס - גביע סודאמריקנה (2006), ליברטדורס (2007)
נבחרת ארגנטינה - גביע העולם לנוער (2007)
משאללה

ערך זה עוסק במילה בערבית השגורה בפי מוסלמים. אם התכוונתם לאסטרולוג ואסטרונום פרסי-יהודי שפעל במאה השמינית לספירה, ראו .
משאללה (ערבית مَا شَاءَ ٱللَّٰهُ מא שאא אללה, טורקית Maşallah, בוסנית MašaAllah) היא מילה שמקורה בערבית, השגורה בפי מוסלמים גם במדינות שערבית אינה מדוברת בהן, ולעיתים אף בפי לא-מוסלמים במדינות אלה.
המילה מבטאת הערכה לאדם או לאירוע, ובה בעת משבחת את שם האל ומרחיקה מנשוּא המילה את עין הרע. במובן זה היא דומה לביטוי "בלי עין הרע" בעברית. משמעותה המילולית של המילה היא "מה שאלוהים רצה" או "כך רצה אלוהים", והיא מכוונת לרצונו וליכולתו של האל לעשות כול ולהיטיב.
למילה "משאללה" הקשרים חברתיים שעשויים להיות מחייבים. בטורקית, לדוגמה, "משאללה" היא הנוסחה המקובלת היחידה להביע התפעלות מתינוק או ילד, גם בקרב חילוניים.
הביטוי נפוץ כיום גם בקרב יהודי ארצות האסלאם וצאצאיהם.
ראו גם

אלחמדוללה
מתיאס קאיט

מתיאס קאיט (באסטונית: Mattias Käit; נולד ב-29 ביוני 1998 בטאלין שבאסטוניה) הוא כדורגלן אסטוני המשחק בעמדת הקשר ההתקפי בקבוצת רפיד בוקרשט מליגת העל הרומנית ובנבחרת אסטוניה.
קריירת מועדונים

קאיט נולד בטאלין שבאסטוניה. בשנת 2006 החל לשחק באקדמית הנוער של לבדיה טאלין, ובשנת 2014 עבר לאקדמית הנוער של פולהאם.
קריירה בינלאומית

ב-6 בינואר 2016 ערך קאיט את הופעת הבכורה שלו בנבחרת אסטוניה, כששיחק במחצית הראשונה בתיקו 1-1 נגד נבחרת שוודיה במשחק ידידות. ב-7 באוקטובר 2016 הבקיע קאיט את שערי הבכורה שלו בנבחרת, צמד שערים בניצחון 4-0 על נבחרת גיברלטר במסגרת מוקדמות מונדיאל 2018.
מערכת קו הצד

מערכת קו הצד המוצגת על גופו של כריש
ניתן להבחין במערכת קו הצד לאורך גוף הברקודה
מערכת קו הצד (אנגלית :Lateral line) היא מערכת ביולוגית של איברי חישה השייכת לחלק מבעלי חוליות ימיים, דגים בעיקר, ומשמשת לזיהוי תנודות זעירות ותנועה במים הסובבים אותם. מערכת קו הצד משרתת מטרה חשובה בהתנהגות להקות דגים, טריפה והתמצאות. ניתן להבחין ויזואלית במערכת הביולוגית כקווים קלושים העוברים לאורך הגוף משני צידיו, מקרבת כיסוי הזימים ועד בסיס הזנב.
יכולת החישה מושגת באמצעות תאי אפיתל שעברו מודיפיקציה, וידועים כתאי שער, ומגיבים לתזוזתם הנגרמת מתנועה במים וממירים אותות אלו לפולס חשמלי באמצעות סינפסות מעוררות. במינים מסוימים, האיברים הקולטים במערכת קו הצד עברו מודיפיקציה והותאמו לתפקד כאלקטרורצפטורים, שהם איברים המשמשים לגילוי פולסים חשמליים, וככאלה הם מחברים את המערכת למעין רשת קולטנים. לרוב פגיות הדו-חיים ולחלק מדו-חיים ימיים בוגרים יש מערכות חישה מקבילות למערכת קו הצד.
תפקיד

מערכת קו הצד מאפשרת לבעל החיים לזהות תנודות (ויברציות) ותנועה במים הסובבים אותו, ומאפשרת לו מודעות מרחבית ואת היכולת לנווט במרחב. מערכת זו מגלמת תפקיד מכריע בפעולות הטריפה, הגנה מטורפים, התמצאות, וחיברות להקות.
במחקר משנת 2001, חוקרים הוכיחו כי מערכת קו הצד חיונית לגילוי תנודות זעירות הנגרמות מהטרף, ניווט לכיוונו ולפעולת הטריפה עצמה. דגים הצליחו לזהות ולהבחין בין תנועת טרף לבין תנודות שנגרמו מכדור מתכת, וכיוונו עצמם למקור התנועה כשהם נכנסים למצב תקיפה. התנהגות זו חזרה על עצמה אפילו אצל דגים עיוורים, אולם פחתה משמעותית כשמערכת קו הצד דוכאה באמצעות קובלט כלוריד. השימוש בחומר זה גרם לשחרור יוני קובלט ששיבשו את ההולכה היונית ומנעו את הַתְמָרָת האותות במערכת קו הצד. ניסויים נוספים שנעשו באמצעות טבילת בעל החיים בגנטאמיצין (סוג אנטיביוטיקה) או גירוד חיצוני של מערכת קו הצד, כדי לשבש את התעלות ואת הרצפטורים החיצוניים, הוכיחו שהתנהגות זו תלויה בקולטנים מכנים הממוקמים בתוך תעלות במערכת קו הצד.
תפקיד הקולטנים המכניים בחיברות להקות דגים הוצגה במחקר משנת 1976. לאחר התאקלמות להקת דגי בקלה שחורה במכל, הוצאו דגים אחדים מהמכל ונעשו בהם שינויים פיזיולוגיים לפני שהחזירו אותם ללהקה. דגים שכושר הראייה שלהם נוטרל על ידי המדענים לצורך הניסוי, השתלבו מחדש בלהקה, ואילו דגים שמערכת קו הצד שלהם נפגמה לא הצליחו להשתלב מחדש בלהקה. משמע התלות במערכת קו הצד היא החיונית לחיברות להקה ולא הראייה.
כמו כן ידוע כי מערכת קו הצד מחליפה את מערכת הראייה במינים מסוימים של דגי מערות החיים במחשכים ומהווה את האמצעי היחיד לניווט והתמצאות במרחב.
בשימוש האדם

בעלי חיים ימים שלהם ישנה מערכת קו הצד משתמשים בה כדי לחסוך באנרגיה. הדג חש בשינויים זעירים במהירות ולחץ המים בסביבתו וכך מתאפשר לו לשנות את מנח גופו כך שיוכל להישאר במקומו או להתקדם, כל זאת תוך השקעה מינימלית באנרגיה.
כלי שיט, כגוף הנדסי, אינם מתמודדים בצורה יעילה עם לחצים וזרמים. פניות בתנועת כלי השייט גורמות לירידה מיידית במהירותו ולעלייה בצריכת הדלק. היות שכלי השיט צורכים כ-8.6% מתצרוכת הנפט העולמית, בניית מערכת חדשה של מערכות ניטור ובקרת לחצים וזרמים בזמן השייט תהייה נקודת מפתח בהתייעלות בשימוש באנרגיה. המערכת תוכל לזהות את הזווית ממנה מגיע הזרם ביחס למנח כלי השיט ומסלולו, ולסייע בהתחשב בנתונים אלו בתכנון מסלול שבו תידרש השקעה מינימלית של אנרגיה, כך שצריכת הדלק תהיה היעילה ביותר. 
על בסיס המערכת הביולוגית של בעלי החיים הימיים, מעבדות למיקרו-מערכות טכנולוגיות של המכון הטכנולוגי של מסצ'וסטס החלו בפיתוח טכנולוגי חדש לבניית מערכת שכזו עבור כלי שיט ימיים, וניסויים ראשונים הראו תוצאות טובות.
ראו גם

אלקטרורצפטור
אמפולות לורנציני
הערות שוליים

↑  Pressure sensors help guide ocean-going vessels - המכון הטכנולוגי של מסצ'וסטס
החורים הקטנים בראשו של זאב נהרות צפוני מכילים קולטנים מכניים של מערכת קו הצד.
מקלארן 720S

| --- | --- |

 מאפיינים כלליים
 יצרן:  מקלארן אוטומוטיב
 שנות ייצור:  2017-הווה
 הרכבה:  אנגליה אנגליה
 מודל קודם:  מקלארן 650s
 סיווג:  מכונית ספורט
 מרכב:  קופה בעלת שתי דלתות
 אורך:  4,544 מ"מ 4,600 מ"מ (765LT)
 רוחב:  2,161 מ"מ
 גובה:  1,196 מ"מ 1,159 מ"מ (765LT)
 משקל:  1,437 ק"ג 1,516 ק"ג (720S ספיידר) 1,339 ק"ג (765LT)
 בסיס גלגלים:  2,670 מ"מ
 מפרט טכני
 מנוע:  V8 טווין טורבו 4.0 ליטר המספק כ-720 כ"ס או 765 כ"ס (בגרסת 765LT)
 הילוכים:  תיבת הילוכים כפולת מצמדים בעלת שבעה הילוכים
 קשר:  מקלארן GT, מקלארן סנה
מקלארן 720s (באנגלית: McLaren 720s) היא מכונית ספורט במרכב קופה, בעלת שני מקומות ישיבה, שמיוצרת על ידי מקלארן אוטומוטיב משנת 2017. היא הוצגה בתערוכת הרכב הבינלאומית של ז'נבה במרץ 2017. היא מחליפת המקלארן 650s.
עיצוב

העיצוב החיצוני והפנימי הוא עיצוב GT, פנסי הלד מסתירים כונסי אוויר, תכונות עיצוב רבות "נלקחו" ממקלארן F1, כדוגמת הדלתות הנפתחו באלכסון כלפי מעלה.
מפרט טכני

היא כוללת מנוע בנזין V8 צילינדרים בנפח 4.0 ליטר טווין טורבו המספק כ-720 כ"ס ב-7,500 סל"ד ומומנט מרבי של 78.5 קג"מ ב-5,500 סל"ד. תיבת הילוכים כפולת מצמדים בעלת שבעה הילוכים. היא מאיצה מ-0 ל-100 קמ"ש בתוך 2.9 שניות ותוך 7.8 שניות מ-0 ל-200 קמ"ש. ומגיעה למהירות מרבית של 341 קמ"ש.
גרסאות > מקלארן 720s GT3

גרסת המירוץ שיועדה להתחרות באליפות העולם ב-GT3 של ה-FIA. היא כוללת את אותו מנוע אך תיבת ההילוכים היא תיבת הילוכים רציפה בעלת שישה הילוכים. כמו כן עברו המתלים כיול חדש המתאים למרוצים, העיצוב השתנה במעט, הוסרו רכיבים שאינם חיוניים, ונוספה כנף אחורית גדולה. היא הוצגה באוגוסט 2018
גרסאות > מקלארן 720s ספיידר

היא גרסת הגג הנפתח לגרסה הבסיסית, היא המתחרה של מקלארן לפרארי 488 ספיידר. הגג עשוי מסיבי פחמן וזמן פתיחתו אורך 11.0 שניות וניתן לפותחו ממהירות של 50 קמ"ש ועד 325 קמ"ש. היא כוללת את אותו המנוע וביצועיו. היא הוצגה בדצמבר 2018
גרסאות > מקלארן 765LT

ה-765LT היא גרסה מיוחדת של הגרסה הבסיסית הכוללת את אותו מנוע אך כאן הוא מספק 765 כ"ס ומומנט מרבי של 81.5 קג"מ. התאוצה אורכת 2.8 שניות והמהירות עומדת על 330 קמ"ש. מערכת הפליטה בעלת ארבעה פתחים, וכנף אחורית גדולה הנפתחת ונסגרת באופן חשמלי. העיצוב החיצוני והפימי חד יותר. היא הוצגה במרץ 2020.
גלריה

מבט קדמי
גרסת ה-GT3
גרסת הגג הנפתח (ספיידר)
גרסת ה-765LT
פנים המכונית
הערות שוליים

↑  רועי צוקרמן, מקלארן 720S - חלום בריטי חדש, באתר אוטו, ‏19 במרץ 2017
↑  212mph McLaren 720S - full technical specs and price, באתר אוטוקאר, ‏14 במרץ 2017
↑  רועי צוקרמן, בקרוב בפצאל? גרסת מירוץ למקלארן 720S, באתר אוטו, ‏29 באוגוסט 2018
↑  רועי צוקרמן, מקלארן 720S ספיידר: 325 קמ"ש עם הרוח בשיער, באתר אוטו, ‏10 בדצמבר 2018
↑  מקלארן חושפת את ה-720S ספיידר, באתר קארטיוב, ‏10 בדצמבר 2018
↑  רועי צוקרמן, מקלארן 765LT תציע מרכב ארוך ו-662 כ"ס לטון, באתר אוטו, ‏11 במרץ 2020
| מקלארן אוטומוטיב |
| --- | --- | --- |
| אישיים | רון דניס - מייסד • מייק פלוויט מנכ"ל החברה • רוברט מלוויל - מנהל עיצוב |  |
| כלי רכב נוכחיים | מקלארן אלבה • מקלארן ספידטייל • מקלארן 570S • מקלארן 765LT • מקלארן 600LT • מקלארן 720S • מקלארן GT • מקלארן סנה • מקלארן סולוס GT |  |
| כלי רכב לשעבר | מקלארן 675LT • מקלארן 620R • מקלארן 540C • מקלארן P1 • מקלארן 650S • מקלארן MP4-12C • מקלארן F1 |  |
| חטיבות | מקלארן GT - חטיבת המרוצים של החברה |  |
| אחר | קבוצת מקלארן (חברת האם) |  |
מרומית

| מרומית |
| --- | --- |
 מרומית שחורה
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: חופמאים
תת־סדרה:: שחפאיים
משפחה:: שחפיתיים
סוג:: מרומית
שם מדעי
 Chlidonias ‏רפינסק, 1822

מרומית  (שם מדעי: Chlidonias) הוא סוג עוף ימי ממשפחת השחפיתיים. הן נבדלות מהשחפיות במספר מאפיינים: מעופן איטי ובעל תנודות, כנפיהן רחבות וקצרות יותר, זנבן קצר ומעט ממוזלג. המרומיות ניזונות מליקוט חרקים מפני המים ובמהלך תעופה זריזה וממעטות באיסוף דגים בצלילה.
מינים

מרומית שחורה (Chlidonias niger)
מרומית לבנת כנף (Chlidonias leucopterus)
מרומית לבנת לחי (Chlidonias hybrida), בעבר hybridus
מרומית שחורת חזית  (Chlidonias albostriatus), הנפוצה בניו זילנד - בעבר סווגה בסוג שחפית (Sterna).
3 המינים הראשונים נמצאים בישראל.
מערכתו של סטפאן באטורי בליבוניה

מפת ליבוניה
המסעות של סטפאן באטורי בליבוניה וברוסיה המערבית, 1582-1578
אנשי צבא פולנים וליטאים
פרש מוסקבאי
המצור על פסקוב מנקודת מבט רוסית, בציור בלתי גמור ואחרון של קרל בריולוב
מערכתו של סטפאן באטורי בליבוניה, הידועה גם כ"המלחמה הרוסית-פולנית" בין השנים 1577–1582, (בפולנית: 
Wojna polsko-rosyjska 1577–1582, ברוסית: Русско-польская война 1577–1582), התרחשה בשלב הסופי של מלחמת ליבוניה ‏(1583-1558).
במהלכה הכוחות של הריפובליקה הפולנית-ליטאית, בפיקודו של סטפאן באטורי, מלך פולין ודוכס גדול של ליטא ויאן זמויסקי, ההטמאן (המפקד העליון) של צבאו, נאבקו בהצלחה נגד הצבא של איוואן הרביעי "האיום", הצאר של רוסיה, על שטחי "ממלכת ליבוניה" ופולוצק.
המערכה הסתיימה בגירוש הכוחות הרוסיים מליבוניה ובחתימת "ההסכם ביאם זפולסקי".
רקע

במחצית השנייה של המאה ה-16, כמה מעצמות במרכז ומזרח אירופה - פולין, ליטא ורוסיה נכנסו לעימות על השליטה בערי הנמל בדרומו של הים הבלטי (Dominium Maris Baltici).
מלחמת רוסיה-ליטא משנות 1558-1570, שבה פולין סייעה לליטא (וב 1568 באיחוד לובלין התאחדה איתה ב"רפובליקת שני העמים") הסתיימה ללא הכרעה עם שביתת נשק שנמשכה שלוש שנים. מות המלך הפולני זיגמונט השני אוגוסט, ללא צאצאים, יצר בממלכתו תקופת אינטרגנום שבה גם הצאר הרוסי שקל להציג מועמדות לכס פולין. בסופו של דבר הרפובליקה בחרה כמלך בסטפאן באטורי, שליט טרנסילבניה ממוצא הונגרי, 
והקרבות בין רוסיה ובין הרפובליקה התחדשו.
1575–1577

בשנת 1575 יצא איוואן הרביעי למתקפה מחודשת מערבה והצליח לכבוש חלקים מליבוניה, ביניהם - סאליסמינדה (סאלאצגריבה) ופרנאו (פרנו). בשנת 1577 הצבא הרוסי הטיל מצור על רבאל, טאלין של היום, וריכז כוחות חזקים על יד פסקוב.
באותה תקופה הצבא הפולני רותק לצד המערבי של הים הבלטי בהיותו עסוק בדיכוי המרד של גדנסק. ביולי 1577 החלק העיקרי של הצבא המוסקבאי, שכלל 30,000 לוחמים התקדם מפסקוב והשתלט על מריאנהאוזן (ויליאקה), רוזיטן, דינבורג, קוקנהאוזן (קוקנסה), שוואננבורג (גולבנה)והשטחים מסביב. מתקפת נגדית פולנית - הידועה כ"מסע הראשון של באטורי" התחילה בסתיו והצליחה לכבוש בחזרה כמה מהשטחים.
1578

באותה שנה התנהל משא ומתן שבעקבותיו נחתם הסכם שביתת נשק לשלוש שנים, אם כי המלך באטורי חזר בו תוך כדי הכנות למתקפה רחבה נגדית נוספת. בו זמנית כוחות משלובים פולנים ושוודים הצליחו לחסום התקדמות החיילים הרוסים בקרבות בווננדן (1577-1578).
1579–1580

באטורי אסף בינתיים צבא גדול של מעל 55,000 חיילים. 40,000 מתוכם גויסו למה שנקרא המסע השני של באטורי והתקדמו לכיוון פולוצק. באוגוסט הטילו מצור על העיר והכריעו אותה ב-29 לחודש. (ראו המצור על פולוצק).
הצבא הפולני כבש גם את היישוב רוסוני (סוקול). בשנה הבאה חידש את המתקפה ב"מסע השלישי של באטורי",
וב-29 באוגוסט 1580 כיתרה את ויליקיה לוקי. היישוב נכבש ב-5 בספטמבר. ב-20 בספטמבר התנהל קרב פרשים על יד טורופץ והסתיים בניצחון ופולני נוסף. הכוחות הפולנים נכנס גם לוליז' ולנוול.
1581–1582

הסיבוב האחרון של המלחמה התנהל במצור על פסקוב. הפולנים לא הצליחו לחדור לעיר, אבל הרוסים שעמדו באותה שעה גם מול איום מצד השוודים שכבשו ב-1581 את נארבה, החליטו להסכים לשביתת נשק בתנאים נוחים לפולין.
ההסכם ביאם זאפולסקי

הסכם שביתת הנשק למשך 10 שנים שנחתם בשנת 1582 ביאם זאפולסקי, היה נוח לפולין שקיבלה מחדש את הדוכסות של ליבוניה ושמרה בידיה את וליז' ואת פולוצק. רוסיה קיבלה בחזרה את וליקיה לוקי. היא נכשלה בתוכניותיה להשיג גישה לים הבלטי. ההסכם הופר בשנת 1605 כשהפולנים פלשו לרוסיה.
באטורי בפסקוב - ציור מאת יאן מטייקו. משמאל למלך ניצב בלבוש אדום יאן זמויסקי
מרום קרן

מרום קרן (נולדה ב-10 באוקטובר 1995) היא כדורגלנית ישראלית, המשחקת כשוערת במכבי כישרונות חדרה מליגת העל. בעבר שיחקה בקבוצות בנות נתניה, הפועל פתח תקווה, והפועל קטמון ירושלים בליגת העל וחברה בסגל נבחרת ישראל.
ביוגרפיה

קרן גדלה בנצרת עילית ובגיל 13 עברה לנס ציונה, שם התחילה לשחק טניס.
קרן הייתה מפקדת בחיל התותחנים. ב-2016 השתחררה מהצבא והחלה להתאמן עם הפועל פתח תקווה. חצי שנה לאחר מכן הצטרפה לבנות נתניה והחלה רשמית את הקרירה המקצוענית שלה. בעונת 2018/19 הייתה חלק ממסע ההישארות של הקבוצה בליגה. במהלך העונה הסדירה הייתה הקבוצה במקום האחרון, אבל היא הצליחה לטפס למקום השביעי ולהישאר בליגה בניגוד לתחזיות.
בעונת 2020/21 חזרה להפועל פתח תקווה שסיימה בעונה זו במקום הלפני אחרון וירדה לליגה הלאומית.
בעונת 2021/22 חתמה בעולה החדשה לליגה הלאומית, הפועל קטמון ירושלים, וכשוערת ראשונה תרמה רבות לעליית הקבוצה לליגת העל מהמקום השני בטבלה. בעונת 2022/23 המשיכה בקטמון כשוערת שנייה, והקבוצה סיימה כסגנית אלופה, כאשר קרן רושמת 5 הופעות בשער הקבוצה.
בקיץ 2023 חתמה קרן במכבי כישרונות חדרה.
את הופעת הבכורה שלה בנבחרת ישראל ערכה קרן ב-2020 נגד נבחרת גאורגיה במסגרת קמפיין מוקדמות אליפות אירופה 2021.
משפחה (סרט, 2021)

| --- | --- |

 בימוי:  Ilya Aksyonov 
 הופק בידי:  Ilya Stuart, Murad Osmann, ז'ורה קריבז'ובניקוב 
 שחקנים ראשיים:  Monetochka סמיון טרסקונוב אירינה פגובה סרגיי בורונוב 
 מוזיקה:  איגור מאטוויינקו 
 מדינה:  רוסיה 
 חברת הפקה:  Hype Film ТНТ
 חברה מפיצה:  Columbia Pictures Sony Pictures Productions and Releasing
 הקרנת בכורה:  חבר המדינות 11 בפברואר 2021
 שפת הסרט:  רוסית 
 סוגה:  סרט הרפתקאות, סרט קומדיה 
 הכנסות:  435,712,463 מיליון רובל
 דף הסרט ב־IMDb
 
משפחה (ברוסית: Родные; לעיתים מתורגם בארץ כ"משפחה בדרך") הוא סרט רוסי מז'אנר הקומדיה, שעלה לאקרנים ב־11 בפברואר 2021 ומככבים בו סרגיי בורונוב, אירינה פגובה, סמיון טרסקונוב ואחרים.
שודר בארץ בערוץ Yes VOD מ־7 באוקטובר 2021.
עלילה

בוקר אחד מחליט אבי המשפחה להגשים את חלום חייו: ללכת עם משפחתו לפסטיבל גרושינסקי ולהופיע שם עם שירו. על המשפחה להשלים עם רצונו של האב העריץ ולצאת לטיול ברחבי רוסיה כולה. בדרך יהיו להם הרפתקאות, מבחנים שונים, יחסי כוח ופגישה חשובה שאביהם חיכה לה 20 שנה.
שחקנים ודמויות

סרגיי בורונוב – האב
אירינה פגובה – האם
סמיון טרסקונוב – סניה
מונטוצ'קה – נסטיה
קטרינה בקר – סוניה
אנה אוקולובה – סאבוסטינה
ניקיטה פאבלנקו – בוב
סרגיי שאקורוב – הסב
פאבל וורוז'צוב – נכה
אלאונורה – הדודה זויה
לריסה קרופינה – הדודה מאשה
הפקה

הצילומים החלו ביולי 2020 והסתיימו באמצע אוקטובר. הטריילר של הסרט יצא ב-10 בדצמבר אותה שנה.